Oda-Nettverk

ODA-Nettverk er en frivillig organisasjon av og for kvinner i norsk IT-bransje. ODA-Nettverk er dugnadsdrevet, og ingen mottar honorar for sitt styreverv eller engasjement. Per april 2017 hadde ODA-Nettverk  medlemmer fra  medlemsbedrifter.

Nettverket hadde 60 samarbeidspartnere i 2021.

Nettverket ble etablert som Nora-Nettverk i 2006 av Anne Gretland, Kristine Hofer Næss, Mailen T. Greve, Andrea Johansen, Eva Noer og Torhild Silseth. Den første «inspirasjonsdagen» ble arrangert hos Microsoft Norge i februar 2006, etter et initiativ fra Anne Gretland, Kristine Hofer Næss, Monica Ruden, Anita Huun og Kristin Fjeld. Organisasjonen byttet senere navn til ODA-Nettverk, grunnet et 2,5 år langt samarbeid med IKT-Norge, hvor nettverket fikk mulighet til å låne IKT-Norges regnskapsressurser og websider. ODA-Nettverk har siden 2010 vært en registrert selvstendig organisasjon i Brønnøysund.

Nettverkets formål er å skape en møteplass for erfaringsutveksling, nettverksbygging og kompetanseheving for kvinner i IT-bransjen. Nettverket jobber for å beholde kvinner i IT-bransjen, øke andelen kvinner og unge jenter, og bidrar til å hjelpe bedrifter med hvordan man tiltrekker seg kvinner.

Årlig gjennomfører Kantar TNS (tidligere TNS Gallup) på vegne av ODA-Nettverk en kartlegging av andelen kvinner i norsk IT-bransje. I 2016 er kvinneandelen 24 %, i 2017 er kvinneandelen 26 %, i 2018 er kvinneandelen 28 %.

Styret består av eiere av ODA-Nettverk sine initiativer, som igjen har egne grupper som jobber med initiativene. Styreleder fra februar 2017 er Kristine Hofer Næss. Hun tok over etter Anne Gretland som ledet nettverket i over ti år.

ODA Awards
Hvert år deler ODA ut ODA Awards (tidligere omtalt som ODA-Prisen) til det selskapet og den kvinnen som har gjort mest for kvinner i teknologi i året som har gått. I 2018 ble også ODA Award Man delt ut for første gang, til en mann som har bidratt til å synliggjøre og løfte kvinner innenfor vår bransje.

Mottagere av ODA Awards

ODA Woman 

 2021 – Letizia Jaccheri, professor ved NTNU
 2020 – Lillian Røstad, leder for Business Consulting i Sopra Steria
 2019 – Line Moseng, utvikler i NAV
 2018 – Heidi Austlid, administrerende direktør i IKT-Norge
 2017 – Silvija Seres, styremedlem i bl.a Nordea, investor og samfunnsdebattant
 2016 – Anne-Sofie Risåsen, daværende CEO i Capgemini Norge
 2015 – Berit Svendsen, daværende CEO i Telenor Norge
 2014 – Beathe Due, daværende dekan ved Høgskolen i Østfold
 2013 – Cecilie Vanem, daværende CEO i Dipper
 2012 – Anita Krohn Traaseth, daværende CEO i Hewlett-Packard Norge
 2011 – Merete Asak, daværende System Engineer i Cisco
 2010 – Anne Cecilie Fagerlie, daværende CEO i Avanade
 2009 – Kjersti Wiklund, daværende direktør i Telenor Norge

ODA Organization 

 2021 – Accenture Norge
2020 – Fotoware
2019 – DNB
2018 – Compello
2017 – Sopra Steria Norge
 2016 – Accenture Norge
 2015 – Microsoft Norge
 2014 – Evry
 2013 – Sogeti Norge

ODA Man 
2021 – Dagfinn Ringås, CEO i SYSCO
2020 – Morten Løvstad, daglig leder i Sogeti
2019 – Henrik Høst, daværende Regionsleder Øst i Atea
2018 – Rune Bjerke, daværende konsernsjef i DNB

Referanser

Eksterne lenker
 

Norske yrkesorganisasjoner
IT-organisasjoner
Etableringer i 2006